Document ID: 31990R1275

*****
ΚΑΝΟΝΙΣΜΟΣ (ΕΟΚ) αριθ. 1275/90 ΤΟΥ ΣΥΜΒΟΥΛΙΟΥ
της 7ης Μαΐου 1990
για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα γεωργικά προϊόντα καταγωγής Κύπρου, Μαρόκου και Ισραήλ (1990)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι τα πρόσθετα πρωτόκολλα των συμφωνιών μεταξύ της Ευρωπαϊκής Οικονομικής Κοινότητας, αφενός, και του Βασιλείου του Μαρόκου (1) και του κράτους του Ισραήλ (2), αφετέρου, καθώς και το πρωτόκολλο για τον καθορισμό των όρων και διαδικασιών εφαρμογής του δεύτερου σταδίου της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας και για την προσαρμογή ορισμένων διατάξεων της συμφωνίας (3) προβλέπουν, στα αντίστοιχα άρθρα τους, το άνοιγμα από την Κοινότητα κοινοτικών δασμολογικών ποσοστώσεων για:
- 300 τόνους μελιτζάνες, του κωδικού ΣΟ ex 0709 30 00, καταγωγής Κύπρου (1η Οκτωβρίου έως 30 Νοεμβρίου),
- 300 τόνους, 450 τόνους και 100 τόνους κινέζικες κράμβες, του κωδικού ΣΟ ex 0704 90 90, καταγωγής Μαρόκου, Ισραήλ και Κύπρου (1η Νοεμβρίου έως 30 Δεκεμβρίου) και
- 100 τόνους, 250 τόνους και 100 τόνους μαρούλια «iceberg», των κωδικών ΣΟ ex 0705 11 10 και ex 0705 11 90, καταγωγής Μαρόκου, και Ισραήλ και Κύπρου αντιστοίχως (1η Νοεμβρίου έως 30 Δεκεμβρίου),
ότι, ωστόσο, οι δασμολογικές ποσοστώσεις για την Κύπρο πρέπει να αυξάνονται με ίσες ετήσιες αυξήσεις 5 % κατ' έτος, από την έναρξη ισχύος του εν λόγω πρωτοκόλλου, βάσει των άρθρων του 18 και 19, και ότι, επομένως, ανέρχονται για το έτος 1990 στα επίπεδα που αναφέρονται στο άρθρο 1·
ότι στα όρια αυτών των δασμολογικών ποσοστώσεων, οι δασμοί καταργούνται προοδευτικά:
- κατά τις ίδιες περιόδους και με τους ίδιους ρυθμούς με εκείνους που προβλέπονται στα άρθρα 75 και 268 της πράξης προσχώρησης της Ισπανίας και της Πορτογαλίας σχετικά με τις εν λόγω δασμολογικές ποσοστώσεις που ανοίγονται για το Μαρόκο και το Ισραήλ και
- με το ρυθμό και τους όρους που καθορίζονται στα άρθρα 5 και 16 του προαναφερθέντος πρωτοκόλλου για την Κύπρο, σχετικά με τις δασμολογικές ποσοστώσεις που ανοίγονται για την Κύπρο·
ότι ο κανονισμός (ΕΟΚ) αριθ. 4162/87 του Συμβουλίου της 21ης Δεκεμβρίου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με το Ισραήλ (4), ο κανονισμός (ΕΟΚ) αριθ. 3189/88 του Συμβουλίου της 14ης Οκτωβρίου 1988 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με το Μαρόκο και τη Συρία (5), καθώς και το πρωτόκολλο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας συνεπεία της προσχωρήσεως του Βασιλείου της Ισπανίας και της Πορτογαλικής Δημοκρατίας στην Κοινότητα (6) προβλέπουν ότι το Βασίλειο της Ισπανίας εφαρμόζει δασμούς που μειώνουν προοδευτικά τη διαφορά μεταξύ των βασικών και των προτιμησιακών δασμών ενώ η Πορτογαλική Δημοκρατία αναβάλλει έως τις 31 Δεκεμβρίου 1990 την εφαρμογή του προτιμησιακού καθεστώτος για τα εν λόγω προϊόντα· ότι, συνεπώς, ο παρών κανονισμός εφαρμόζεται στην Κοινότητα, με εξαίρεση την Πορτογαλία·
ότι πρέπει να εξασφαλισθούν, ιδίως, η υπό ίσους όρους και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των συντελεστών που προβλέπονται για τις ποσοστώσεις αυτές, σε όλες τις εισαγωγές των εν λόγω προϊόντων, σε όλα τα κράτη μέλη και τούτο μέχρι την εξάντληση των ποσοστώσεων· ότι θα πρέπει να μην προβλεφθεί κατανομή μεταξύ των κρατών μελών, με την επιφύλαξη ανάληψης από τις αντίστοιχες ποσοστώσεις των ποσοτήτων που αντιστοιχούν στις ανάγκες τους, υπό τους όρους και σύμφωνα με τη διαδικασία που προβλέπει το άρθρο 3· ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής·
ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετικά με τη διαχείριση των ποσοστώσεων μπορεί να γίνεται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι δασμοί που εφαρμόζονται κατά την εισαγωγή στην Κοινότητα, με εξαίρεση την Πορτογαλία, των προϊόντων που περιγράφονται στη συνέχεια, καταγωγής, ανάλογα με την περίπτωση, Κύπρου, Μαρόκου και Ισραήλ, αναστέλλονται στα επίπεδα, κατά τις περιόδους και μέσα στα όρια των κοινοτικών δασμολογικών ποσοστώσεων που αναφέρονται έναντι καθενός από αυτά:
1.2.3.4.5.6 // // // // // // // Αύξων
αριθμός // Κωδικός ΣΟ
(*) // Περιγραφή των εμπορευμάτων
// Καταγωγή
// Ποσότητα της
ποσόστωσης
(σε τόνους) // Δασμός της ποσόστωσης
(%)
// // // // // // // 09.1405 // ex 0709 30 00 // Μελιτζάνες από 1ης Οκτωβρίου έως 30 Νοεμβρίου 1990 // Κύπρος // 345 // 4,6
// // // // // // // 09.1109
09.1311
09.1425 // ex 0704 90 90 // Κινέζικη κράμβη από 1ης Νοεμβρίου έως 31 Δεκεμβρίου 1990
// Μαρόκο
Ισραήλ
Κύπρος
// 100
450
115
// 8,1
8,1
10,9
// // // // // // // 09.1111
09.1313 // ex 0705 11 10
ex 0705 11 90 // Μαρούλια «iceberg» (Lactuca sativa L.· ποικιλία capitata L.) από 1ης Νοεμβρίου έως 31 Δεκεμβρίου 1990
// Μαρόκο
Ισραήλ
// 100
250
// - από 1ης έως 30 Νοεμβρίου: 5,2 min 0,8 Ecu/100 kg/br // // // // // // - από 1ης έως 31 Δεκεμβρίου: 4,5 min 0,5 Ecu/100 kg/br // // // // // // // 09.1427 // // // Κύπρος // 115 // - από 1ης έως 30 Νοεμβρίου: 10,9 min 1,8 Ecu/100 kg/br // // // // // // - από 1ης έως 31 Δεκεμβρίου: 9,4 min 1,1 Ecu/100 kg/br // // // // // //
(*) Κωδικός Taric: βλέπε παράρτημα.
Στα όρια αυτών των δασμολογικών ποσοστώσεων, το Βασίλειο της Ισπανίας εφαρμόζει δασμούς που υπολογίζονται σύμφωνα με τις σχετικές διατάξειςς των κανονισμών (ΕΟΚ) αριθ. 3189/88 και του πρωτοκόλλου της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας συνεπεία της προσχωρήσεως του Βασιλείου της Ισπανίας και της Πορτογαλικής Δημοκρατίας στην Κοινότητα.
Άρθρο 2
Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και μπορεί να λαμβάνει κάθε χρήσιμο διοικητικό μέτρο προκειμένου να εξασφαλιστεί μια αποτελεσματική διαχείριση.
Άρθρο 3
Εάν ένας εισαγωγέας προσκομίσει σε κράτος μέλος διασάφηση θέσης σε ελεύθερη κυκλοφορία, στην οποία περιλαμβάνεται αίτηση χορήγησης του ευεργετήματος του προτιμησιακού καθεστώτος για ένα προϊόν που αναφέρεται στον παρόντα κανονισμό, και εάν αυτή η διασάφηση γίνει δεκτή από τις τελωνειακές αρχές, το συγκεκριμένο κράτος μέλος αντλεί, με κοινοποίηση προς την Επιτροπή, από τη σχετική ποσόστωση, ποσότητα που αντιστοιχεί στις ανάγκες αυτές.
Οι αιτήσεις για ανάληψη, με την ένδειξη της ημερομηνίας αποδοχής των εν λόγω διασαφήσεων, πρέπει να διαβιβάζονται χωρίς καθυστέρηση στην Επιτροπή.
Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.
Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατό, στην αντίστοιχη ποσόστωση.
Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται pro rata των αιτήσεων. Η Επιτροπή ενημερώνει τα κράτη μέλη σύμφωνα με τις πραγματοποιούμενες αναλήψεις.
Άρθρο 4
Τα κράτη μέλη εξασφαλίζουν στους εισαγωγείς των εν λόγω προϊόντων την υπό ίσους όρους και συνεχή πρόσβαση στις ποσοστώσεις, εφόσον το επιτρέπει το υπόλοιπο των ποσοστώσεων.
Άρθρο 5
Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.
Άρθρο 6
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1990.

Labels: 3
18